कोटा। बुधवार शाम को अचानक चली तेज हवाओं और हल्की बारिश ने दिनभर की तीखी गर्मी से परेशान लोगों को राहत दी। शाम को 6.30 बजे बाद धूल भरी आंधी के साथ कहीं तेज तो कहीं हल्की बारिश हुई। मौसम विभाग के अनुसार शहर में सुबह से शाम 5 बजे तक अधिकतम औसत तापमान 44.8 डिग्री सेल्सियस रहा, जबकि न्यूनतम तापमान 33.7 डिग्री सेल्यिस था।
आंधी चलने के बाद रात 8 बजे तापमान घटकर 35 डिग्री रह गया। 30 किमी प्रति घंटे की रफ्तार से चली हवाओं ने कई जगह विद्युत पोल, पेड़ व टीनशेड उखाड़ दिए। आशा पाला माताजी मंदिर परिसर में उगा सफेदे का पेड़ जड़ सहित उखड़ गया। जिससे बाउंड्रीवाल भी टूट गई। श्रीराम रंगमंच के निकट नीम का पेड़ पान की थड़ी पर गिर गया। शक्तिनगर में बिजली के 5 खंभे गिर गए।
hin_Deva hin_Deva